ग्रामीण पुलिस अधीक्षक राजन दुष्यंत ने बताया कि आगामी विधानसभा चुनाव और स्वतंत्रता दिवस को देखते हुए इन दिनों ग्रामीण इलाकों में हथियार सप्लायरों व बदमाशों के खिलाफ अभियान चला रखा है। इसी कड़ी में रविवार रात को लोहावट थानाधिकारी हरिसिंह राजपुरोहित ने मुखबिर की सूचना पर जालोड़ा के पास जांगू बाना रोड पर नाकाबंदी कर बाइक पर जा रहे सुंडानगर निवासी अटल बिहारी पुत्र कानाराम विश्नोई को रोककर तलाशी ली तो उसके पास से एक लोडेड देशी पिस्टल मय मैगजीन और 35 जिंदा कारतूस बरामद हुए। इन कारतूसों में दस 7.65 एमएम और 25 बारह बोर हॉकी बट के है। पुलिस ने बाइक व हथियार जब्त कर आर्म्स एक्ट के तहत उसे गिरफ्तार कर लिया।